বিরোধী দলীয় চিফ হুইপ জয়নুল আবদিন ফারুককে উন্নত চিকিৎসার জন্য নিউইয়র্ক নেওয়া হচ্ছে। আজ বুধবার রাত সাড়ে ৯টার দিকে হযরত শাহজালাল (রা.) বিমান বন্দর থেকে আমিরাত এয়ার লাইন্সের একটি ফ্লাইটে তিনি যুক্তরাষ্ট্রের উদ্দেশে রওনা হবেন।    জানা গেছে, জয়নুল আবদিন ফারুকের সঙ্গে তার স্ত্রী কানিজ ফাতেমা  এবং ভাইয়ের ছেলে আসাদুজ্জামান আমেরিকা যাবেন।    উল্লেখ্য, গত ৬ জুলাই বিএনপি-জামায়াতের ৪৮ ঘণ্টার হরতালের প্রথম দিনে মানিক মিয়া এভিনিউ এলাকায় পুলিশের লাঠিপেটায় জয়নুল আবদিন আহত হন। পুলিশের ওপর হামলা ও সরকারি কাজে বাধা দেয়ার অভিযোগে ওইদিন জয়নুল আবদিনসহ ১০/১২ জনের বিরুদ্ধে শেরেবাংলা নগর থানায় মামলা করে পুলিশ।    পুলিশের করা মামলায় গতকাল মঙ্গলবার বিরোধীদলীয় চিফ হুইপ জয়নুল আবদিন ফারুকের তিন মাসের আগাম জামিন মঞ্জুর করে হাইকোর্ট।